PREDLOG

**INSTRUKCIJA**

**o postupanju predstavnika ministarstava Republike Srbije u odnosima**

**ka dijaspori i Srbima u regionu**

Polazeći od Deklaracije o proglašenju odnosa između otadžbine i rasejanja odnosom od najvećeg državnog i nacionalnog interesa, koju je Vlada donela 5. oktobra 2006. godine («Službeni glasnik Republike Srbije», br. 86/2006), Kancelarija za saradnju s dijasporom i Srbima u regionu predlaže usvajanje **Instrukcije o postupanju predstavnika ministarstava Republike Srbije u odnosima ka dijaspori i Srbima u regionu** (u daljem tekstu: Instrukcija).

Instrukcija ima za cilj obezbeđivanje nesmetane i što efikasnije međusektorske saradnje, kao i ujednačeno postupanje predstavnika ministrstava Republike Srbije u obavljanju poslova od značaja za položaj Srba u regionu i pripadnike dijaspore koji žive na teritoriji određenih država.

Instrukcija se odnosi na Srbe u regionu, u smislu Zakona o dijaspori i Srbima u regionu (Republika Srpska, BiH; Federacija Bosne i Hercegovine; Republika Hrvatska; Crna Gora; Republika Makedonija; Republika Slovenija; Republika Albanija; Rumunija i Republika Mađarska), kao i na države sa najbrojnijom dijasporom (Savezna Republika Nemačka, Republika Austrija, Ruska Federacija, Republika Francuska, Republika Italija, Švajcarska Konfederacija, Kraljevina Švedska, Sjedinjene Američke Države, Australija, Južnoafrička Republika).

Instrukcija o postupanju predstavnika ministarstava Republike Srbije u odnosima ka dijaspori i Srbima u regionu treba da obezbedi organizovano i jednoobrazno postupanje predstavnika ministarstava Republike Srbije u svim aktivnostima i projektima koji mogu biti značajni za unapređenje odnosa u datoj oblasti, a naročito:

* Redovno i ažurno informisanje Kancelarije za saradnju s dijasporom i Srbima u regionu prilikom planiranja posete predstavnika ministarstava u države obuhvaćene Instrukcijom, kao i prilikom posete predstavnika nadležnih organa država obuhvaćenih Instrukcijom u Republiku Srbiju („strane delegacije“);
* Pre planiranja posete delegacija u slučajevima iz tačke 1. Instrukcije, ministarstva obavezno pribavljaju od Kancelarije za saradnju s dijasporom i Srbima u regionu Informaciju o položaju srpske nacionalne zajednice u datim državama, sa predlogom mera za unapređenje njihovog položaja;
* Uključivanje predstavnika Kancelarije za saradnju s dijasporom i Srbima u regionu, kao člana delegacije, u svim planiranim posetama, kad god je to celishodno;
* Planom posete predstavnika ministarstava u države obuhvaćene Instrukcijom, kao i prilikom posete predstavnika nadležnih organa država obuhvaćenih Instrukcijom u Republiku Srbiju („strane delegacije“), predvideti postavljanje pitanja od značaja za položaj srpske nacionalne zajednice u datim državama, kad god je to celishodno;
* U obraćanju javnosti nakon realizacije zvaničnih poseta iz tačke 1. Instrukcije, predstavnici delegacije Republike Srbije su u obavezi da ukažu na prioritete i status srpske nacionalne zajednice na teritoriji država na koje se odnosi Instrukcija i ukažu na zaključke koji su postignuti u datoj oblasti sa predstavnicima delegacija datih država;
* Blagovremeno dostavljanje izveštaja Kancelariji za saradnju s dijasporom i Srbima u regionu, nakon realizovane posete datim državama, odnosno nakon realizovane posete predstavnika datih država u Republiku Srbiju, sa pregledom zaključaka koji su postignuti, u delu koji se odnosi na položaj srpske zajednice u toj državi;
* Kancelarija za saradnju s dijasporom i Srbima u regionu je u obavezi da kontinuirano prati stanje u oblasti ka dijaspori i Srbima u regionu, i o svim bitnim promenama bez odlaganja obaveštava Vladu Republike Srbije i ministarstva Republike Srbije;
* Druge aktivnosti u vezi sa tim.

Svrha ove Instrukcije je da ministarstvima Republike Srbije pruži smernice kako da postupaju u slučajevima realizacije aktivnosti koje mogu biti značajne za Srbe u regionu kao i za srpsku dijasporu u državama obuhvaćenim Instrukcijom.

Koristeći smernice iz Instrukcije, ministarstva Republike Srbije teže ka uspostavljanju i jačanju koordinacije i postupanja u odnosima ka Srbima u regionu i državama sa značajnom i brojnom srpskom dijasporom.

O b r a z l o ž e nj e

I. PRAVNI OSNOV

Zakonom o Vladi („Službeni glasnik RS”, br. 55/05,71/05-ispravka, 101/07, 65/08 i 16/11), članom 43. stav 3. propisano je da kad ne donosi druge akte, Vlada donosi zaključke.

I I. RAZLOZI ZA DONOŠENjE OVOG ZAKLjUČKA

Deklaracijom Vlade Republike Srbije („Službeni glasnik RS“, br. 86/2006), odnos između otadžbine i rasejanja proglašen je odnosom od najvećeg državnog i nacionalnog interesa. U delu I, stav 4. Deklaracije proklamovano je da se svakom predlogu ili zahtevu radi ostvarenja potreba i interesa ljudi iz rasejanja u otadžbini posveti ozbiljna pažnja, tako što će se u kratkom vremenu predložiti ili doneti pojedinačni odnosno opšti akt iz nadležnosti Vlade, odnosno nadležnog ministarstva, doneti podzakonski akt ili predložiti zakon i o tome obavestiti podnosioci predloga ili zahteva.

Imajući u vidu delokrug Kancelarije za saradnju s dijasporom i Srbima u regionu, utvrđen Uredbom o Kancelariji za saradnju s dijasporom i Srbima u regionu („Službeni glasnik Republike Srbije“, br. 72/12), koji propisuje da Kancelarija vrši stryčne poslove za potrebe Vlade i nadležnih ministarstava koji ce odnose na: praćenje položaja državljana Repyblike Srbije koji žive izvan Repyblike Srbije; podršky procesy poboljšanja yslova za ostvarivanje biračkog prava državljana Repyblike Srbije koji žive y inostranstvy; pomoć y očyvanjy i razvojy dyhovne, nacionalne i kyltyrne samobitnosti srpskog naroda izvan Repyblike Srbije; poboljšanje veza iseljenika, državljana Repyblike Srbije koji žive y inostranstvy i njihovih organizacija c Repyblikom Srbijom; informisanje iseljenika, državljana Repyblike Srbije y inostranstvy o politici Repyblike Srbije; pomoć y procesy ykljyčivanja iseljenika, lica srpskog porekla, lica poreklom iz Srbije i državljana Repyblike Srbije koji žive y inostranstvy y politički, ekonomski i kyltyrni život Repyblike Srbije i njihov povratak y Repybliky Srbijy, Kancelarija za saradnju s dijasporom i Srbima u regionu je pripremila predlog zaključka o usvajanju Instrukcije o postupanju organa državne uprave u odnosima ka dijaspori i Srbima u regionu.

U procesu unapređenja položaja pripadnika dijaspore, u državama u kojima živi značajan broj srpske dijaspore i Srba u regionu a koje su navedene u Instrukciji, koji podrazumeva koordinaciju i akciju svih ministarstava Republike Srbije, uloga Kancelarije za saradnju s dijasporom i Srbima u regionu je značajna pre svega u delu blagovremenog i efikasnog informisanja ministarstava i drugih institucija Republike Srbije o problematici i prioritetima pripadnika dijaspore i Srba u regionu, sa jedne strane, i blagovremenog informisanja dijaspore i Srba u regionu, sa druge strane.

Instrukcija daje smernice za postupanje predstavnika svih ministarstava Republike Srbije koji u obavljanju poslova iz svoje nadležnosti obuhvataju jednim svojim, manjim ili većim, delom poslove koji mogu biti značajni za položaj i prava dijaspore i Srba u regionu, na način da se u svakom pojedinačnom slučaju poštuju principi definisani predmetnom Instrukcijom.

III. FINANSIJSKA SREDSTVA

Za realizaciju ovog zaključka nije potrebno obezbediti dodatna sredstva u budžetu Republike Srbije.